# Praktisk informasjon

# Lag-NM damer og herrer 2019

# 19. – 21. juli 2019

# Utsikten Golfklubb

## Avmelding

Før og etter påmeldingsfristens utløp skal avmelding/strykning rettes til NGF, [turnering@golfforbundet.no](mailto:turnering@golfforbundet.no).

Golfklubb som trekker sitt lag etter påmeldingsfristen vil bli fakturert full startkontingent.

## Beskjeder/Informasjon

Alle beskjeder vil bli slått opp på oppslagstavlen ved turneringssekretariatet.

## Drivingrange

Åpen hele døgnet. Det brukes polletter [kr 30,- gir 30 baller], rangekort kr 300,- for 12 bøtter á 30 baller.

## Evakueringsplan

Spillerne vil ved start få utlevert en evakueringsplan som følges ved spilleavbrudd.

Deles ut av starter.

## Forecaddies

Forecaddies utplasseres ved behov. Starter informerer om eventuelle forecaddies og på hvilke hull.

Forecaddies er utplassert for sikkerhet, men kan også assistere med å anvise/finne baller.

Spilleren bør anvise ballens retning ved å strekke ut høyre eller venstre arm i skulderhøyde.

## Føring av handicap

Handicaptellende runde (single) føres i ht. EGA Handicap System punkt 3.12.

Four-ball og Foursome er ikke handicaptellende spilleformer.

## Førstehjelp

Der er førstehjelpsskrin og hjertestarter i Klubbhuset. Kontakt TD/turneringsleder ved behov. Avstand til legevakt ca.5 km og sykehus er ca. 55 km km.

## Garderobe/dusj/toalett

Der er toalett tilgjengelig i klubbhus, bak driving rangen, i driftsbygning og hull 3.

Der er ikke tilgjengelig garderober og dusjer

## Hullplassering

Tabell som viser dagens hullplasseringer deles ut av starter og vil være oppslått på oppslagstavlen.

## Innspill

Det er fritt innspill for spillere som står på deltagerlisten, fortrinnsvis dagen før første runde. Innspill vil foregå torsdag 18.07 2019. Spillerne tar selv kontakt med proshop, tlf. 383 51658 for bestilling av starttider. Innspill må bestilles innen onsdag 17.07 klokken 12:00. Ved innspill annen dag vil det være en greenfee på kr 400,-.

## Kapteinsmøte

Kapteinsmøte avholdes i klubbhuset kl. 19.00 dagen før turneringsstart. Alle kapteiner (eller annen utpekt representant for laget) skal møte på kapteinsmøte. Der vil turneringsledelsen gå gjennom konkurransebestemmelsen, lokale regler og annen praktisk informasjon. I tillegg deles ut kapteinsskilt og spiller-ID, samt andre skjemaer som kapteinene skal fylle ut gjennom turneringen.

## Lagring av utstyr

Klubben har ikke anledning til å oppbevare spillernes utstyr.

## Lokale regler

Alle spillere må ha nyeste versjon av Golfreglene (last ned [app](https://www.golfforbundet.no/spiller/golfregler-og-handicap/golfreglene-2019)) og utskrift av NGFs regelkort. NGFs regelkort 2019 kan lastes ned fra [NGFs hjemmesider](https://www.golfforbundet.no/spiller/golfregler-og-handicap/golfreglene-2019).

Eventuelle tillegg (for denne turneringen) til lokale regler utover NGFs regelkort deles ut av starter og er oppslått på oppslagstavlen.

Utkast til eventuelle tillegg vil være oppslått på oppslagstavlen innspilldagen.

De lokale reglene trykket på scorekortet og i eventuell baneguide gjelder ikke.

## Mat og drikke

Proshopen er åpen i tiden 07:00 – 20:00 og der kan det kjøpes lett mat og drikke. Varm rett med drikke vil være tilgjengelig fredagen og lørdagen mellom rundene for kr 125,-.

Det er drikkevann ved klubbhuset og ved driving range, begge plasser vi bli tydelig merket. Der vil bli satt ut dunker med vann på hull 3 og på hull 8.

## Oppslagstavle

Oppslagstavle med informasjon om turneringen er utenfor klubbhus og turneringskontor.

Hvert lag vil ha sin «posthylle» hvor informasjon til laget, skjemaer etc. distribueres. Det er viktig at laget regelmessig sjekker «posthyllen» for informasjon. «Posthyllen» er plassert i turneringskontoret

## Offisiell tid

Offisiell tid vises på klokke på driving rangen og klubbhuset.

## Overnattingsmuligheter

Ved bestilling hos Nordic Choice Hotels, NGF-avtalen (opptil 20 % rabatt på nettpris) brukes denne linken: <https://www.choice.no/norgesgolfforbund> for å komme til en egen bookingside med oversikt over de 172 hotellene som er med i samarbeidet.

Se også informasjon for den enkelte turning i [GolfBox](https://www.golfbox.no/app_livescoring/tour/default.asp?language=1044#/customer/18/schedule/2019/9897) under Info/Turneringsinfo med opplysninger om spillerhotell, bestilling av rom på spillerhotellet og priser. (TD/klubben må legge inn i GolfBox)

Det er ikke Nordic Choice Hotels innenfor rimelig avstand fra Utsikten GK.

|  |  |  |
| --- | --- | --- |
| **Hotell** | **Tlf** | **Pris** |
| Utsikten Hotell Kvinesdal | 38358800 |  |
|  |  |  |

Ved bestilling, oppgi at du deltar i turneringen på Utsikten Golfklubb.

Telefon nr.: 38 35 88 00 eller [booking@utsiktenhotell.no](mailto:booking@utsiktenhotell.no).

## Premieutdeling

Finner sted på plassen bak driving range så snart resultatlisten er klar etter siste runde.

## Proshop

Åpen fra kl. 07:00 til kl. 20:00 innspilldagen og turneringsdagene.

## Påmelding

Påmelding av lag gjøres via [NGFs hjemmesider](https://www.golfforbundet.no/spiller/turneringer/norgesmesterskapene/lag-nm).

Frist for å melde på lagets spillere er angitt i [konkurransebestemmelsene](https://www.golfforbundet.no/spiller/turneringer/norgesmesterskapene/lag-nm) og er fredag 5. juli. Skjema for spillerpåmelding (vedlegg til konkurransebestemmelsene) sendes arrangørklubben, e-post: [post@utsiktengolf.no](mailto:post@utsiktengolf.no) innen denne fristen for å bekrefte at laget deltar og har spillere som kan delta. Dette er til hjelp for arrangørklubben i forberedelse og planlegging.

Har ikke laget tatt alle sine spillere innen 5. juli skal laget allikevel melde på de spillerne som er tatt ut samt spillere som kan være aktuelle for laget. Påmeldte spillere kan byttes helt frem til utgangen av kapteinsmøtet.

Merk bestemmelser gjeldende krav til dokumentasjon av bopel for utenlandske statsborgere.

## Radiosamband

Ute på banen vil det finnes sambandsmuligheter hos dommerne og TD. Disse kan benyttes til å tilkalle assistanse ved regelspørsmål, sykdom eller lignende.

## Registrering

Registering av lagets tilstedeværelse gjøres under kapteinsmøtet.

## Resultatservice

* Uoffisielle resultater
  + GolfBox livescoring oppdateres etter 9. hull (singlerunden).   
    Det er ikke livescoring under Four-ball og Foursome.
* Offisielle resultater
  + GolfBox
  + Resultattavle ved klubbhuset etter endt runde.
  + Oppslagstavlen ved turneringssekretariatet.

## Scorekort og scorekortmottak

Scorekort utdeles av starter.

Scorekortmottaket er merket ”Scorekortmottak” og har inngang på baksiden av driving range.

## Spilleavbrudd

Se NGFs Regelkort – Spilleavbrudd.

(Spillerne skal ved spilleavbrudd begi seg mot klubbhuset for å motta videre informasjon.)

## Spillehastighet og regler for tidtaking

I henhold til NGFs regelkort.

**Spillernummer og kapteinsskilt**

Deles ut på kapteinsmøtet.

Spillernummer skal være synlig festet til golfbagen under hele turneringen.

Kapteinen skal bære synlig kapteinsskilt.

**Spilleoppsett**

Runde 1 Runde 2 Runde 3 Runde 4 Runde 5

Foursome Four-ball Foursome Four-ball Single

**Startkontingent**

Startkontingenten er kr 2 700,- for damelag og kr 3 600,- for herrelag.   
Etter påmeldingsfristen mottar de påmeldte klubbene en faktura fra NGF på startkontingenten for klubbens påmeldte lag. Husk å betale denne innen forfall.

## Startlister

Startlister distribueres i pro shop.

## Starttider

|  |  |
| --- | --- |
| Fredag 19. juli | Start runde 1 fra kl. 08:00 fra hull 1 og 10 |
|  | Start runde 2 fra kl. 13:30 fra hull 1 og 10 |
| Lørdag 20. juli | Start runde 3 fra kl. 08:00 fra hull 1 og 10 |
|  | Start runde 4 fra kl. 13:30 fra hull 1 og 10 |
| Søndag 21. juli | Start runde 5 fra kl. 08:00 fra hull 1 og 10 |

Det startes fra hull 1 og hull 10 i alle runder.

## Traller

Spillerne oppfordres til å bruke egne traller. Det kan ikke påregnes at nødvendig antall traller er tilgjengelig for utleie.

Utleie av tralle kr 30,- per runde, tralle kan leies i proshop.

Klubben har dessverre ikke mulighet til å oppbevare spilleres traller.

## Turneringskomité

|  |  |  |  |
| --- | --- | --- | --- |
|  |  | Mobil | E-post |
| TL: Glen Andreassen |  | 954 88 151 | gan@fibosystem.no |
| TD: Lars Otto Bjørnland |  | 909 21 912 | larsotto@online.no |
| HD: Erik Storm |  | 414 29 516 | Erik.storm@me.no |

## Turneringssekretariat

I bygget bak driving range merket med ”Turneringskontor”. Åpent fra kl. 07:00 spilledagene.

## Utfyllende informasjon om turneringen

Se mer på [www.golfforbundet.no](http://www.golfforbundet.no) (Spillere/Turneringer/Norgesmesterskapene/Lag NM).